EkBass/fiwiki-20250220-pages-articles huggingface dataset:
Kari Eriksson

Kari Antero Eriksson (s. 14. huhtikuuta 1964) on suomalainen rikosasianajaja. == Ura == Eriksson valmistui oikeustieteen kandidaatiksi vuonna 1990. Hän sai varatuomarin arvon vuonna 1992. Hänet hyväksyttiin asianajajaksi vuonna 1995. Eriksson on työskennellyt asianajajana Oulussa vuonna 1993 perustamassaan Asianajotoimisto Kari Eriksson Oy:ssä. Hän on toiminut asianajajana lukuisissa rikostapauksissa, mukaan lukien yli sadassa henkirikostapauksessa. Eriksson tunnetaan etenkin sarjamurhaaja Michael Penttilän edustamisesta useissa rikosjutuissa. Hän on myös edustanut muun muassa tytärtään useiden vuosien ajan seksuaalisesti hyväksikäyttänyttä miestä ns. Oulun insestitapauksessa vuonna 2016 ja Oulussa kauppakeskuksessa vuonna 2024 ulkomaalaistaustaista henkilöä puukottanutta 15-vuotiasta poikaa. == Yksityiselämä == Erikssonin isä oli merimies Bror Eriksson ja äiti ahtaaja Aila Eriksson. Kirjailija Joni Skiftesvik on hänen velipuolensa. Eriksson on naimisissa ja hänellä on kolme lasta. Hänen vaimonsa ja kaksi heidän lapsistaan työskentelevät Erikssonin asianajotoimistossa. Eriksson harrastaa hevosurheilua. Hän on toiminut Suomen Hippoksen puheenjohtajana, varapuheenjohtajana ja valtuuskunnan jäsenenä sekä Oulun raviradan omistavan Pohjolan hevosystävien puheenjohtajana. == Julkaisuja == * == Lähteet == Luokka:Suomalaiset asianajajat Luokka:Vuonna 1964 syntyneet Luokka:Elävät henkilöt
Potamós (Thirasía)

Potamós () on Kreikan kylä, joka sijaitsee Thirasían saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 74 (2021). Potamóksen kylä sijaitsee Thirasían saaren keskellä heti pääkylä Manolásin länsipuolella, ja on saaren toiseksi suurin asutus sen jälkeen. == Lähteet == Luokka:Etelä-Egean saarten kylät Luokka:Thíra
Stelída

Stelída () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 120 (2021). Stelídan kylä sijaitsee niemellä Náxoksen länsiosassa noin viisi kilometriä lounaaseen saaren keskuksesta Náxoksen kaupungista. Se on osa Ágios Arsénioksen kyläyhdyskuntaa. Kylän lähellä sijaitsee Kleftonísian ranta. Stelídassa on tehty arkeologista tutkimusta, koska sieltä louhittua kiveä on havaittu käytetyn kivikaudella, mahdollisesti jo paleoliittisella kaudella. == Lähteet == == Aiheesta muualla == Luokka:Etelä-Egean saarten kylät Luokka:Náxos
Lytšakivin piiri

Lytšakivin piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Se sijaitsee Lvivin itäosassa. Kaupunkipiirin pinta-ala on 11,89 neliökilometriä ja väkiluku 104 723 asukasta (2019). Kaupunkipiirin naapureina ovat etelässä Syh’ivin piiri, lännessä Halytšin piiri ja luoteessa Ševtšenkon piiri. Pohjoisessa naapurina on Lvivin kaupunkihromadan Malehivin kylä (Малехів, 2 336 as.) ja Lvivin piiriin kuuluva Murovanen hromada (Мурованська громада; 9 563 as.). Idän puolen naapureita ovat Lvivin piiriin kuuluva Pidberiztsivkan hromada (Підберізцівська громада; 7 272 as.) ja Davydivin hromada (Давидівська громада; 20 681 as.). Piirin alueella sijaitsee muun muassa: * Lvivin kansallinen lääketieteellinen yliopisto * Jumalanäidin esirukouksen kirkko (Храм Покрови Пресвятої Богородиці) * (kesken) Zabytki Lwowa 154.jpg|Lvivin kansallisen lääketieteellinen yliopiston rakennus. Храм Покрови Пресвятої Богородиці УГКЦ. - panoramio (13).jpg|Jumalanäidin esirukouksen kirkko. Lychakivskyi District, Lviv, Lviv Oblast, Ukraine - panoramio (50).jpg| Lychakivskyi District, Lviv, Lviv Oblast, Ukraine - panoramio (8).jpg ==Lähteet== ==Aiheesta muualla== * Lytšakivin piirin rajat Open Street Map -kartalla (OSM) (openstreetmap.org) Luokka:Lvivin piirit
Hans Tesche

Hans Tesche (1656 Viipuri – n. 1730 Viipuri) oli suomalainen kauppias, laivanvarustaja, ruukinpatruuna ja raatimies. Teschen vanhemmat olivat kauppias Johan Tesche ja äiti mahdollisesti Margareta Frese. Hänen puolisonsa vuodesta 1689 oli Margareta Sutthoff (1668–1717). Tesche oli kauppias Viipurissa, laivanvarustaja ja Huppoisten rautaruukin omistaja 1696–1710. Viipurin raatimieheksi hän tuli 1697. Saksalaista syntyperää olevat Teschet olivat Viipurin valtaporvaristoa. Hans Tesche vaurastui muun muassa tervakaupalla. Hän oli lisäksi sukunsa piirissä ensimmäinen, joka valittiin myös Viipurin kaupankäyntiä hallinneen maistraatin raatimieheksi. Teschellä oli vientikauppaa varten osuudet ainakin kahteen Viipurin laivaveistämöllä rakennettuun alukseen. Pormestari Peter Fremlingin kanssa Tesche anoi 1696 lupaa perustaa kanki- ja nippuvasarapaja. Luvan saanut Huppoisten rautaruukki paitsi jalosti takkirautaa kankiraudaksi, myös valmisti muun muassa nauloja ja pultteja. Ruukin toiminta päättyi lopullisesti, kun venäläiset valloittivat Viipurin ja sen ympäristön 1710. Tesche jäi Uudenkaupungin rauhassa Venäjälle siirtyneeseen Viipuriin, toisin kuin esimerkiksi hänen kaksi poikaansa, jotka muuttivat Haminaan. == Lähteet == ==Aiheesta muualla== * Luokka:Suomalaiset laivanvarustajat Luokka:Suomalaiset kauppiaat Luokka:Suomalaiset ruukinpatruunat LUokka:Suomalaiset raatimiehet Luokka:Vuonna 1656 syntyneet Luokka:Vuonna 1730 kuolleet
Kristiina Hämäläinen

Kristiina Hämäläinen (s. 1978) on suomalainen sosiaali- ja terveysalan asiantuntija. Hän työskentelee Terveyden- ja hyvinvoinnin laitoksella johtavana asiantuntijana sekä strategisen vaikuttamisen tiimipäällikkönä. Hämäläinen on maisterivaiheen opiskelijana Vaasan yliopistossa, ja on suorittanut aiemmin ylemmän ammattikorkeakoulututkinnon vuonna 2013 (sairaanhoitaja YAMK). Hämäläinen on myös kokoomuslainen kunta- ja aluepolitikko, ja on toiminut pääosin puheenjohtajuuksissa kunnassa, maakunnassa, hyvinvointialueella sekä kansainvälisissä luottamustehtävissä Hollolan kunnalla, Päijät-Hämeen liitossa, Päijät-Hämeen hyvinvointialueella sekä Suomen Kuntaliitossa. Aiemmin hän on toiminut sairaanhoitajana sekä Orimattilan kaupungin hyvinvointipäällikkönä ja hyvinvointijohtajana. Hän on toiminut useissa valtakunnallisissa asiantuntijaryhmissä, kuten Sosiaali- ja terveysministeriön Kansanterveyden neuvottelukunnan rakenteet ja menetelmät -jaostossa, Terveyden ja hyvinvoinnin laitoksen Terve Kunta -verkoston johtoryhmässä (keskisuurten kaupunkien edustaja) sekä KT:n työelämän kehittämisjaoksessa. Hollolan kunnalla Hämäläinen on ollut kunnanvaltuutettuna vuosina 2013–2021, joiden aikana hän toimi esimerkiksi Peruspalvelukeskus Oiva Liikelaitoksen perusturvalautakunnan puheenjohtajana, kunnanhallituksen jäsenenä sekä kunnanhallituksen puheenjohtajana. Päijät- Hämeen liitossa Hämäläinen on toiminut maakuntavaltuutettuna sekä maakuntahallituksen varapuheenjohtajana (v. 2017–2021). Hän on samassa yhteydessä toiminut maakuntien liittojen Suomen delegaation puheenjohtajana ja edustajana CPMR:n (Conference of Peripheral Maritime Regions) hallituksen jäsenenä ja itämerikomission liikennetyöryhmän varapuheenjohtajana. Päijät- Hämeen hyvinvointialueella Hämäläinen oli ensimmäinen aluehallituksen puheenjohtaja (v. 2021–2024). Suomen Kuntaliitossa Hämäläinen on ollut kehyskuntaverkoston puheenjohtaja sekä Suomen delegaation puheenjohtajana toimien Suomen edustajana sekä CEMR´n (Council of European Municipalities and Regions) että UCLG´n (United Cities and Local Regions) hallituksissa. Hämäläinen on ilmoittanut jättävänsä politiikan keväällä 2025. Järjestötyössä hän on toiminut Hollolan Kokoomus Ry:n puheenjohtajana ja hallituksen jäsenenä, Hämeen Kokoomuksen varapuheenjohtajana sekä Kokoomuksen puoluevaltuustossa, jonne hänet valittiin uudelleen kaudelle 2024–2026. == Lähteet == Luokka:Kansallisen Kokoomuksen poliitikot Luokka:Päijät-Hämeen aluevaltuutetut Luokka:Vuonna 1978 syntyneet Luokka:Elävät henkilöt
Ari-Elmeri Hyvönen

Ari-Elmeri Hyvönen (s. 1986 Tampere) on suomalainen politiikan tutkija. Hyvönen on väitellyt valtio-opin oppiaineesta Jyväskylän yliopistosta vuonna 2017, jonka jälkeen hän on työskennellyt Tampereen ja Helsingin yliopistoissa. Nykyisin toimii Jyväskylässä valtio-opin yliopistonlehtorina. Hyvösen tutkimukset ovat käsitelleet poliittista ajattelua, demokratiaa ja turvallisuutta. Suomessa hänet tunnetaan erityisesti resilienssiä käsittelevistä julkaisuista turvallisuuspolitiikan saralla sekä yhdessä Niko Pyrhösen kanssa toimitetusta Salaliittoteorioiden politiikat -teoksesta (Vastapaino, 2023). Kansainvälisesti Hyvösen julkaisutoiminnan näkyvimpiä aihepiirejä ovat Hannah Arendtin poliittinen ajattelu, totuudenjälkeinen politiikka ja planetaarinen ekologinen kriisi. == Lähteet == Luokka:Suomalaiset politiikan tutkijat Luokka:Vuonna 1986 syntyneet Luokka:Elävät henkilöt
Grand Prix Masters -kausi 2005

Grand Prix Masters -kausi 2005 oli Grand Prix Masters -sarjan ensimmäinen kausi. == Tallit ja kuljettajat == Talli Nro Kuljettaja Kilpailut Team Phantom 2 Stefan Johansson 1 Team Phantom 14 Hans-Joachim Stuck 1 Team Altech 5 Nigel Mansell 1 Team Altech 8 Eliseo Salazar 1 Team Altech 17 Eddie Cheever 1 Team Goldpfeil 6 Riccardo Patrese 1 Team LG 7 Emerson Fittipaldi 1 Team LG 9 Jan Lammers 1 Team Unipart 11 Christian Danner 1 Team Unipart 22 Andrea de Cesaris 1 Team Lixxus 12 Derek Warwick 1 Team Lixxus 25 Patrick Tambay 1 Team GMF 26 Jacques Laffite 1 Team Golden Palace 27 Alan Jones 1 Team Golden Palace 28 René Arnoux 1 == Kilpailukalenteri == Kisa Sijainti Rata Päivämäärä Paalupaikka Nopein kierros Voittanut kuljettaja Voittanut talli Raportti 1 Gauteng, Etelä-Afrikka Kyalami 13. marraskuuta Nigel Mansell Nigel Mansell Nigel Mansell Team Altech Raportti Luokka:Grand Prix Masters
Grand Prix Masters -kausi 2006

Grand Prix Masters -kausi 2006 oli Grand Prix Masters -sarjan toinen ja viimeinen kausi. == Tallit ja kuljettajat == Talli Nro Kuljettaja Kilpailut Team Altech 2 Stefan Johansson Kaikki Team Altech 5 Nigel Mansell Kaikki Team Altech 15 Alex Caffi 2 Team Altech 17 Eddie Cheever Kaikki Team Golden People 4 René Arnoux Kaikki Team Golden People 35 Eric van de Poele Kaikki Team INA 6 Riccardo Patrese Kaikki Team INA 10 Andrea de Cesaris Kaikki Team LG 7 Emerson Fittipaldi Kaikki Team LG 9 Jan Lammers Kaikki Team Phantom 8 Eliseo Salazar Kaikki Team Phantom 14 Hans-Joachim Stuck Kaikki Team Luk 11 Christian Danner Kaikki Team Lixxus 12 Derek Warwick Kaikki Team Lixxus 25 Patrick Tambay Kaikki Team Global 23 Pierluigi Martini Kaikki == Kilpailukalenteri == Kisa Sijainti Rata Päivämäärä Paalupaikka Nopein kierros Voittanut kuljettaja Voittanut talli Raportti 1 Lusail, Qatar Losail International Circuit 29. huhtikuuta Nigel Mansell Pierluigi Martini Nigel Mansell Team Altech Raportti Monza, Italia Autodromo Nazionale Monza 5. toukokuuta Peruttiin Peruttiin Peruttiin Peruttiin Peruttiin 2 Silverstone, Britannia Silverstone Circuit 13. elokuuta Christian Danner Christian Danner Eddie Cheever Team Altech Raportti Sepang, Malesia Sepang International Circuit 15. lokakuuta Peruttiin Peruttiin Peruttiin Peruttiin Peruttiin Gauteng, Etelä-Afrikka Kyalami 12. marraskuuta Peruttiin Peruttiin Peruttiin Peruttiin Peruttiin == Kausi 2007 == === Kilpailukalenteri === Sarja suunniteltiin ajettavaksi seuraavissa paikoissa ennen peruuntumista: Kisa Sijainti Rata Päivämäärä 1 Bukarest, Romania Bucharest Ring 20. toukokuuta 2 Gauteng, Etelä-Afrikka Kyalami 23. syyskuuta 3 Lusail, Qatar Losail International Circuit 17. marraskuuta Luokka:Grand Prix Masters
Grand Prix Masters Kyalami 2005

Grand Prix Masters Kyalami 2005 oli Grand Prix Masters -kauden 2005 ainoa osakilpailu, joka ajettiin 13. marraskuuta Kyalamin moottoriradalla Etelä- Afrikkassa. == Tulokset == === Sunnuntain kilpailu === Sija Nro Kuljettaja Talli Kierrokset Aika/Keskeytys 1\. 5 Nigel Mansell Team Altech 30 50:55.154 2\. 7 Emerson Fittipaldi Team LG 30 +0.408 3\. 6 Riccardo Patrese Team Goldpfeil 30 +20.662 4\. 22 Andrea de Cesaris Team Unipart 30 +21.700 5\. 12 Derek Warwick Team Lixxus 30 +21.853 6\. 14 Hans-Joachim Stuck Team Phantom 30 +23.201 7\. 11 Christian Danner Team Unipart 30 +24.118 8\. 17 Eddie Cheever Team Altech 30 +32.205 9\. 9 Jan Lammers Team LG 30 +32.778 10\. 8 Eliseo Salazar Team Altech 30 +43.419 11\. 25 Patrick Tambay Team Lixxus 30 +1:11.584 12\. 28 René Arnoux Team Golden Palace 30 +1:12.736 Kesk. 26 Jacques Laffite Team GMF 13 DNF Kesk. 2 Stefan Johansson Team Phantom 2 DNF DNS 28 Alan Jones Team Golden Palace 0 Ei startannut == Aiheesta muualla == * 2005 Kyalami Grand Prix Masters Luokka:Grand Prix Masters
Grand Prix Masters Qatar 2006

Grand Prix Masters Qatar 2006 oli Grand Prix Masters -kauden 2006 ensimmäinen osakilpailu, joka ajettiin 29. huhtikuuta Losail International Circuitn moottoriradalla Qatarssa. == Tulokset == === Lauantain kilpailu === Sija Nro Kuljettaja Talli Kierrokset Aika/Keskeytys 1\. 5 Nigel Mansell Team Altech 24 2\. 11 Christian Danner Team Luk 24 +0.562 3\. 35 Eric van de Poele Team Golden Palace 24 +1.174 4\. 17 Eddie Cheever Team Altech 24 +3.016 5\. 12 Derek Warwick Team Lixxus 24 +3.420 6\. 23 Pierluigi Martini Team Global 24 +5.710 7\. 9 Jan Lammers Team LG 24 +7.044 8\. 2 Stefan Johansson Team Altech 24 +8.339 9\. 4 René Arnoux Team Golden Palace 24 +9.068 10\. 6 Riccardo Patrese Team INA 24 +9.423 11\. 27 Patrick Tambay Team Lixxus 24 +15.506 12\. 7 Emerson Fittipaldi Team LG 24 +29.788 Kesk. 10 Andrea de Cesaris Team INA 16 DNF Kesk. 8 Eliseo Salazar Team Phantom 13 DNF Kesk. 14 Hans-Joachim Stuck Team Phantom 5 DNF == Aiheesta muualla == * 2006 Qatar Grand Prix Masters Luokka:Grand Prix Masters
Grand Prix Masters Silverstone 2006

Grand Prix Masters Silverstone 2006 oli Grand Prix Masters -kauden 2006 toinen ja viimeinen osakilpailu, joka ajettiin 13. elokuuta Silverstone Circuitn moottoriradalla Englannissa. == Tulokset == === Sunnuntain kilpailu === Sija Nro Kuljettaja Talli Kierrokset Aika/Keskeytys 1\. 17 Eddie Cheever Team Altech 28 2\. 35 Eric van de Poele Team Golden Palace 28 +16.677 3\. 11 Christian Danner Team Luk 28 +36.555 4\. 14 Hans-Joachim Stuck Team Phantom 28 +53.514 5\. 15 Alex Caffi Team Altech 28 +1:03.623 6\. 6 Riccardo Patrese Team INA 28 +1:06.867 7\. 23 Pierluigi Martini Team Global 28 +1:46.355 8\. 7 Emerson Fittipaldi Team LG 27 +1 kierros 9\. 4 René Arnoux Team Golden Palace 26 +2 kierrosta 10\. 10 Andrea de Cesaris Team INA 26 +2 kierrosta 11\. 27 Patrick Tambay Team Lixxus 25 +3 kierrosta 12\. 2 Stefan Johansson Team Altech 24 +4 kierrosta Kesk. 9 Jan Lammers Team LG 15 DNF Kesk. 8 Eliseo Salazar Team Phantom 8 DNF Kesk. 12 Derek Warwick Team Lixxus 2 DNF Kesk. 5 Nigel Mansell Team Altech 2 DNF == Aiheesta muualla == * 2006 Silverstone Grand Prix Masters Luokka:Grand Prix Masters
Vicky Chandhok

Vicky Chandhok (s. 7. huhtikuuta 1957) on intialainen kilpa-ajaja ja moottoriurheilu vaikuttaja. Hän toimi Intian moottoriurheiluseurojen liiton (FMSCI) puheenjohtajana vuosina 2003–2005 ja vuosina 2010–2013. Hänen poikansa on myös autourheilija Karun Chandhok. Luokka:Moottoriurheilun henkilöt Luokka:Vuonna 1957 syntyneet Luokka:Elävät henkilöt
Avincis

Avincis (vuosina 2014–2023 Babcock Mission Critical Systems) on eurooppalainen pelastus-, meripelastus- ja lääkärihelikopteritoimintaa harjoittava yritysryhmä. Se toimiii Ruotsissa, Suomessa, Norjassa, Espanjassa, Portugalissa, Italiassa, Chilessä ja Mosambikissa. Avincis on yksi maailman suurimmista yrityksistä alallaan. Sen käytössä on yli 200 helikopteria eri puolilla maailmaa. Yhtiön omistaa sijoitusyhtiö Ancala Partners, joka osti Avinciksen Babcock Internationalilta vuonna 2023. Avinciksen laivastoon kuuluu muun muassa Eurocopter EC145-, Eurocopter EC225- ja Leonardo AW139 -helikoptereita. == Lähteet == Luokka:Pelastushelikopterit Luokka:Lentoyhtiöt
Salah al-Dinin tie

Salah al-Dinin tie () on Gazan kaistan poikki kulkeva valtatie. Salah al-Dinin tie kulkee koko Gazan kaistan halki etelästä pohjoiseen, ja se on alueen halki kulkeva päätie. Tie alkaa etelässä Egyptin vastaiselta rajalta Rafan rajanylityspaikalta ja kulkee koko kaistan läpi esimerkiksi Khan Yunisin ja Gazan kaupunkien läpi. Tie päättyy pohjoisessa Israelin vastaiselle rajalle Erezin rajanylityspaikalle. Reitillä, jota nykyinen tie seuraa, on hyvin pitkä historia, ja joskus siihen on viitattu yhtenä maailman vanhimmista teistä. Sen kautta ovat kulkeneet esimerkiksi lukuisat armeijat, kuten Egyptin faaraot, Aleksanteri Suuri, ristiretkeläiset ja Napoléon Bonaparte. Nykyinen nimi juontuu aijubidihallitsija Salah al-Dinista (1170–1250) eli länsimaalaisittain Saladinista. Hänen mukaansa on nimetty myös useita muita paikallisia paikkoja. ==Lähteet== ==Aiheesta muualla== Luokka:Gazan kaista Luokka:Valtatiet
Olympialaisissa soudettavat veneluokat

Ensimmäistä kertaa Los Angelesin kesäolympialaisissa 2028 olympialaisten ohjelmassa on mukana kaksi eri soutulajia, jotka ovat perinteinen ratasoutu (ent. olympialuokkien soutu) ja rannikkosoutu eli coastal-soutu. Molemmista lajeista vain osa veneluokista on mukana olympiaohjelmassa. === Ratasoudun olympialuokat === * Miesten yksikkö (M1x) * Naisten yksikkö (W1x) * Miesten perämiehetön kaksikko (M2-) * Naisten perämiehetön kaksikko (W2-) * Miesten pariairokaksikko (M2x) * Naisten pariairokaksikko (W2x) * Miesten perämiehetön nelonen (M4-) * Naisten perämiehetön nelonen (W4-) * Miesten pariaironelonen (M4x) * Naisten pariaironelonen (W4x) * Miesten kahdeksikko (M8+) * Naisten kahdeksikko (W8+) === Rannikkosoudun olympialuokat === * Miesten yksikkö (CM1x) * Naisten yksikkö (CW1x) * Sekakaksikko (CMix2x) === Ei-olympialuokat ratasoudussa === Ratasoudussa kilpaillaan MM-kilpailuissa lisäksi seuraavissa veneluokissa: * Miesten kevyt yksikkö (LM1x) * Naisten kevyt yksikkö (LW1x) * Miesten kevyt pariairokaksikko (LM2x) * Naisten kevyt pariairokaksikko (LW2x) * Miesten kevyt pariaironelonen (LM4x) * Naisten kevyt pariaironelonen (LW4x) * Miesten perämiehellinen kaksikko (M2+) === Ei-olympialuokat rannikkosoudussa === Rannikkosoudun beach sprintissä kilpaillaan MM-kilpailuissa lisäksi seuraavassa veneluokassa: * Sekanelkku (CMix4x), jossa kaksi miestä ja kaksi naista sekä perähenkilö Luokka:Soutu olympialaisissa
Hisn al-Ghurab

Hisn al-Ghurab () on vuori Jemenin etelärannikolla lähellä Bir Alin kaupunkia. Paikalla on tehty arkeologisia löytöjä ja se on ollut mahdollisesti antiikin lähteissä mainittu Cane Emporium, aikanaan tärkeä satama. ==Vuori== Hisn al- Ghurab sijaitsee Jemenin etelärannikolla noin 4 kilometriä Bir Alin kaupungista. Vuori on tuliperäinen ja värityksewltään mustanruskea. Nimi Hisn al-Ghurab eli "korppilinna" viitannee sen väritykseen. Lähistöllä on useita pikkusaaria, jotka ovat vuoren tapaan tuliperäisiä. Vuori itsessään on yhteydessä mantereeseen hiekkaisen kannaksen kautta. Vuori suojaa sen koillispuolella pientä lahtea, jonka myös Bir Alin satamakaupunki sijaitsee. ==Historia ja arkeologia== Vuoren viereinen ja sen suojaama lahti on ollut pitkään tunnettu yhtenä parhaista Etelä-Arabian satamapaikoista. Vuorella ja sen vieressä on useita arkeologisia kohteita. Antiikin lähteissä puhutaan paikasta nimeltä Cane Emporium, joka on usein yhdistetty vuoren vieressä sen pohjoispuolella sijaitseviin raunioihin. Paikan mainitsevat esimerkiksi Periplus ja Klaudios Ptolemaios. Eteläarabialaisissa kirjoituksissa se mainitaan muodossa Ḳ N’. Paikan kautta kulki suitsukkeita, sekä kauppaliikennettä Egyptiin ja Intiaan. Yhdistys antiikin paikkaan on yleisesti hyväksytty, mutta "Canen" sijaintipaikoista on tosin esitetty muitakin teorioita. Itse vuoren huipulla on muinaisen linnoituksen rauniot. Linnoitukseen on aikanaan kuulunut vartiotorni ja useita muita rakennuksia. Linnoitukselle kulkee mutkitteleva kulkureitti alla olevasta rauniokaupungista. ==Lähteet== Luokka:Jemenin maantiede Luokka:Aasian vuoret Luokka:Arkeologiset kohteet Jemenissä
Jabal Hadur

Jabal Hadur () tai Jabal Nabi Shuayb () on vuorimassiivi Jemenin pääkaupunki Sanaan länsipuolella. Useita huippuja käsittävän vuoren korkein kohta kohoaa 3 760 metriin merenpinnasta, mikä teke siitä Arabian niemimaan korkeimman kohdan. ==Maantiede== Jabal Hadur sijaitsee noin 20 kilometriä Jemenin pääkaupunki Sanaasta länteen Siham ja Surdud -nimisten wadien välissä. Hadurin länsipuolella sijaitsee Jabal Haraz. Vuoren itäpuolella on Kaat Sahmanin tasanko. Jabal Hadurin pääharjanne on pituudeltaan noin 5 kilometriä ja sillä sijaitsee seitsemän huippua. Niistä korkein on nimeltään Jabal Kahir, jonka korkeus merenpinnasta on 3 760 metriä. Paikka on koko Arabian niemimaan korkein kohta. Vuoren korkeimmat kohdat ovat talvisin usein paksussa lumipeitteessä. Vuorelta kulkee useita wadeja, kuten Wadi Daqud ja Wadi Yazil. Wadien tulvavedet virtaavat vuorelta useisiin eri suuntiin. Vedet ovat muovanneet laaksoja, joissa on harjoitettu esimerkiksi hedelmien viljelyä. Syvemmällä vuorella on kasvatettu viljaa, kuten durraa, ohraa ja vehnää. Vuorella sijaitsee useita kyliä. ==Historia== Jabal Hadur on saanut nimensä Hadur bin Adi bin Malikin mukaan. Hän oli puolestaan Koraanissa suurissa Al-A’raf ja Huud mainitun profeetta Šuʿaybin esi-isä. Tarinan mukaan Hadur oli lähetetty vuorelle saarnaamaan paikallisille ja varoittamaan näitä tullen kuitenkin heidän surmaamakseen. Arabien perinteessä vuori on yksi kolmesta vuoresta, jotka jäivät vedenpaisumuksessa vedenpinnan yläpuolelle. Vuoren korkeimmalla huipulla Jabal Kahirilla on Shuʿaybille omistettu hauta ja moskeija. Kohde on suosittu pyhiinvaelluskohde etenkin ramadanin viimeisinä päivinä. Perinteessä paikalla vierailevat hedelmättömyydestä kärsivät naiset. ==Lähteet== Luokka:Jemenin maantiede Luokka:Aasian vuoret
Jabal Haraz

Jabal Haraz () on vuorimassiivi ja alue Pohjois-Jemenissä. Paikallisesti seutu on tunnettu hedelmällisyydestään, ja sillä on harjoitettu runsaasti maanviljelyä. Useita huippuja käsittävän vuorimassiivin korkein huippu on 2 930 metriä merenpinnasta. ==Maantiede== Jabal Haraz sijaitsee Pohjois- Jemenissä Wadi Surdudin ja Wadi Sihamin välissä. Sen länsipuolella sijaitsee Tihaman alue. Muodoltaan vuorimassiivi on epäsäännöllisen tähden mukainen. Sen keskellä kohoaa sen korkein huippu, Jabal Šibam tai Haraz, joka kohoaa 2 930 metriin merenpinnasta. Pohjoisessa Jabal Bani Aytharin huipun korkeus on 2 450 metriä, Jabal Hasabanin 2 600 metriä ja Jabal Bani Lufin 2 300 metriä. Lännessä Jabal Masarin korkeus on 2 800 metriä ja Jabal Safanin 2 000 metriä. Etelässä Jabal Lahabin korkeus on 2 400 metriä. Huippujen välissä kulkee wadeja ja laaksoja. Vuorilla ja myös niiden huipuilla sijaitsee asutusta. Alueen tärkein kylä on Manakha noin 2 322 metrin korkeudella Jabal Šibamin koillispuolella. Muita paikallisesti tärkeitä paikkakuntia ovat esimerkiksi Masar, Djirwah, Lakama, Usil ja Amka. Ilmasto on alueella tyypillisesti kostea, ja lämpötila vaihtelee nopeasti. Lounaasta puhaltavat tuulet tuovat mukanaan usein nopeasti lankeavia sateita. Yleinen ilmiö on myös sumu. Olosuhteet alueella ovat tehneet siitä hyvin hedelmällisen. Kasvistoa ja eläimistöä on runsaasti. Huomattava osa alueesta on tosin maatalouskäytössä. Vuorten rinteillä harjoitetaan terassiviljelyä. Paikalla kasvatetaan esimerkiksi kahvia, khatia, hedelmiä ja viljaa. ==Historia== Alueen hyvin vanha historia tunnetaan vain huonosti. Joissakin vanhoissa eteläarabialaisissa kirjoituksissa (CIH 343) mainitaan hwzn eli Hawzan. Maantieteilijä Hamdani mainitsee seudun hedelmällisyyden ja sen, että paikalliset tuottavat esimerkiksi hunajaa. Heidän kieltänsä hän kuvailee huonoksi sekoitukseksi arabiaa. Hamdani mainitsee myös joitakin seudun paikkakuntia, joita ei kuitenkaan nykypäivinä tunneta. Hedelmällisestä seudusta on sen myöhemmän historian aikana kilpailtu Jemenin eri valtaa tavoittelevien tahojen kesken. Osmanien valtakunta valtasi alueen vuonna 1872, ja Manakhasta tehtiin sen hallinnollinen keskus. Myöhemmin osmanit kävivät seudulla katkeria yhteenottoja jemeniläisten tahojen kanssa. Jabal Haraz on ollut Jemenin aielistalla Unescon maailmanperintöluetteloon vuodesta 2002. ==Lähteet== Luokka:Jemenin maantiede Luokka:Aasian vuoret
Dragonfly

Dragonfly voi tarkoittaa ainakin seuraavia: * Dragonfly, kroatialainen yhtye * Dragonfly, argentiinalainen yhtye * Dragonfly, hakukone * DragonFly BSD, käyttöjärjestelmä * Dragonfly, eteläkorealainen videopelien kehittäjä * Dragonfly, Nasan tuleva avaruusluotain * Dragonfly Variations, LudoCraftin modi vuodelta 2006.
Valkealan opisto

Valkealan opisto (ent. Valkealan kristillinen kansanopisto) on Kouvolassa toimiva kansanopisto. 2020-luvulla siellä opiskelee kerrallaan noin sata nuorta, ja henkilökuntaa on noin kymmenen. Opisto sijaitsee Saanjärven itärannalla Selänpään Hasulassa. ==Historiaa== Opisto aloitti toimintansa jatkosodan päättymisvuonna 1945 silloisessa Valkealan kunnassa vapaan sivistystyön merkeissä. Opiston ensimmäinen johtaja Kalevi M. Nykänen toimi tehtävässä 33 vuotta aina vuoteen 1978 saakka. 1950-luvulta lähtien opetustarjonta monipuolistui alkaen kesäkursseista ja kansalaiskoulukursseista aina linjamuotoiseen opetukseen. 1960-luvulla mukaan tuli kansankorkeakoulun opetusohjelma. Yleislinjan ohella uusia opetuslinjoja olivat 1970-luvulla lievästi kehitysvammaisten erityislinja ja hoitoalan linja. Yleislinjan käyminen rinnastettiin 1980-luvulla peruskoulun suorittamiseen. Kymppiluokkatoiminta muuttui vuonna 2022 tutkintokoulutukseen valmentavaksi koulutukseksi (TUVA). 2010-luvulta alkaen opisto on suunnannut tarjontaansa myös maahanmuuttajille. Vapaan sivistystyön kursseihin ovat 2000-luvulla kuuluneet henkilökohtaisen avun koulutus sekä maahanmuuttaneiden valmentavat ja suomen kielen koulutukset. Oppivelvollisuuden laajentumisen myötä vapaan sivistystyön koulutustarjontaan tuli vuonna 2021 Kansanopistovuosi oppivelvollisille -koulutus. Ammatillinen koulutus alkoi Valkealan opistossa vuonna 1994 koulunkäyntiavustajien koulutusohjelmana, jonka käyminen johtaa nykyisin kasvatus- ja ohjausalan ammattitutkintoon. 2000-luvun vaihteessa koulutusta annettiin myös lasten ja nuorten erityisohjaajiksi tähtääville. Kesäisin opisto on järjestänyt erilaisia leirejä, kuten rippi- ja perheleirejä sekä kehitysvammaisten leirejä. ==Lähteet== Luokka:Suomen kristilliset kansanopistot Luokka:Kouvolan oppilaitokset Luokka:Valkeala
Pyhän Hilarionin luostari

Pyhän Hilarionin luostari eli Umm al-Amr on arkeologinen kohde Palestiinassa Gazan kaistalla. Pyhä Hilarion perusti paikalle luostarin 300-luvulla. Sen perustamisella oli huomattava vaikutus luostarilaitoksen leviämiseen edelleen muille alueille. Nykyisin luostari on Unescon maailmanperintöluettelon kohde. ==Kohde== Pyhän Hilarionin luostari sijaitsee Gazan kaistalla Nuseiratin kunnassa Nuseiratin pakolaisleiriin liepeillä Gazan kaistan rannikon hiekkadyyneillä. Kohdetta ympäröi nykyisin oliivitarhat ja rakennettu alue. Paikan arkeologisen kohteen rauniokummun (tell) löysivät paikalliset arkeologit vuonna 1999. Myöhemmin kaivauksia teki vuosien ajan ranskalainen tutkijaryhmä. Löydöksiä paikalta on ajoitettu satojen vuosien ajalle myöhäiseltä roomalaiskaudelta umaijadien valtakauteen saakka. ==Historia== Luostarin perusti sen nimen mukaisesti Pyhä Hilarion 300-luvulla. Hilarion (291–371 jaa.) syntyi vauraaseen perheeseen Gazassa ja tutustui anakoreettilaisuuteen Antonius Suuren vaikutuksesta. Hilarion päätti perustaa luostarin lähelle kotikaupunkiaan. Hilarion kuoli uskonnollisella matkalla Kyproksessa, mutta hänen ruumiinsa tuotiin takaisin kotiseudulleen ja haudattiin luostarille. Haudasta tuli palvonnan kohde. Hilarion vaikutti siihen, että Gazan alueesta tuli Pyhän maan luostariliikkeen tärkeä keskus Juudean autiomaan ohella, sillä Gaza oli myös avainpaikalla kauppareiteillä Aasiasta ja Afrikasta. Hilarionin luostari oli aktiivinen 700-luvulle saakka. Luostarin toiminnan päättymiseen vaikutti ilmeisesti maanjäristys. Luostari lisättiin Palestiinan kohteena Unescon maailmanperintöluetteloon vuonna 2024. Kohde määriteltiin samalla myös vaarantuneeksi. ==Lähteet== Luokka:Arkeologiset kohteet Palestiinassa Luokka:Unescon maailmanperintökohteet Palestiinassa Luokka:Kristilliset luostarit Luokka:Gazan kaista
Dragonfly (argentiinalainen yhtye)

Dragonfly on vuonna 2000 Argentiinassa perustettu power metal -yhtye. Yhtye siirtyi myöhemmin Espanjaan. == Diskografia == === Studioalbumit === * * * * * * * ==Lähteet== ==Aiheesta muualla== * * Luokka:Argentiinalaiset metalliyhtyeet Luokka:Espanjalaiset metalliyhtyeet
Gignac (Hérault)

Gignac on kunta Etelä-Ranskassa Hérault'n departementissa Oksitanian alueella. Se sijaitsee Héraultjoen varrella, noin 31 kilometriä Montpellier'n kaupungista länteen. pienoiskuva|vasen|Notre Dame de Gracen kirkko Kaupunkia suojanneesta linnoituksesta on jäljellä enää yksi sen puolustustorneista, 18 metriä korkea Tour de Gignac. Torni on rakennettu 1000-luvulla. Torni otettiin vesihuollon käyttöön vuonna 1861, jolloin sitä käytettiin vesisäiliönä. Notre Dame de Gracen kirkko on rakennettu 1600-luvulla. Sen firenzeläistyylinen julkisivu valmistui vuonna 1648 Ludvig XIII:n tilauksesta. Kirkko sijaitsee muinaisella pyhällä paikalla, jossa on palvottu roomalaista jumalatarta Vestaa. ==Lähteet== ==Aiheesta muualla== Luokka:Hérault’n kunnat
Heorhi Miretskyi

Heorhi Adamovytš Miretskyi (; 6. toukokuuta 1929 Lutsk – 6. helmikuuta 1978) oli ukrainalainen säveltäjä, pianisti ja musiikkipedagogi.Корінні лучани: композитор Георгій Мірецький адаптовував світові оркестрові шедеври для акапельного хору Район.Історія, viitattu 19.9.2024 Miretskyi syntyi muusikko Adam Miretskyin pojaksi. Hän opiskeli Kiovan konservatoriossa Lev Revutskyin johdolla, mutta keskeytti opintonsa terveysongelmien takia. Miretskyi kuitenkin suoritti opettamiseen vaaditun tutkinnon ja työskenteli Lutskin pedagogisessa instituutissa. Hän myös perusti opettajakuoron ja teki sille sovituksia tunnetuista kappaleista. Miretskyi edusti säveltäjänä uusromanttista tyylisuuntausta. == Lähteet == Luokka:Ukrainalaiset säveltäjät Luokka:Ukrainalaiset pianistit Luokka:Musiikkipedagogit Luokka:Vuonna 1929 syntyneet Luokka:Vuonna 1978 kuolleet
Gignac

Gignac voi tarkoittaa seuraavia: == Henkilöitä == * André-Pierre Gignac (s.1985), ranskalainen jalkapalloilija == Maantiede == * Gignac, kunta Hérault’n departementissa Ranskassa * Gignac, kunta Lotin departementissa Ranskassa * Gignac, kunta Vauclusen departementissa Ranskassa
Nikolai Zaremba

thumb|Nikolai Zaremba Nikolai Ivanovitš Zaremba (; 15. kesäkuuta 1821 Vitebskin seutu – 8. huhtikuuta 1879 Pietari) oli venäläinen säveltäjä ja musiikkipedagogi.Nicholas Slonimsky, Laura Kuhn, Dennis McIntire, Zaremba, Nikolai Baker’s Biographical Dictionary of Musicians, viitattu 19.9.2024 Zaremba sai Berliinissä opetusta Adolf Bernhard Marxilta ja opiskeli lisäksi Pietarin yliopistossa. Vuodesta 1854 hän johti luterilaisen Pyhien Pietarin ja Paavalin kirkon kuoroseuraa Pietarissa. Vuodesta 1859 Zaremba työskenteli harmonian ja sävellyksen opettajana Venäjän musiikillisen seuran toimipisteessä Pietarissa. Kun Pietarin konservatorio perustettiin vuonna 1862, Zarembasta tuli sen sävellysopettaja. Vuosina 1867–1871 hän toimi Pietarin konservatorion johdossa. Hän oli ensimmäinen musiikin teoriaa venäläisellä terminologialla opettanut henkilö. Zaremban oppilaiden joukossa oli Pjotr Tšaikovski. Zaremban ajatukset musiikista olivat äärimmäisen konservatiivisia. Hän esimerkiksi yhdisti duurisävellajit hurskauteen ja mollisävellajit syntiin sekä rappioon. Modest Mussorgski viittasi pilkallisesti Zaremban näkemyksiin satiirisessa kappaleessaan Rajok. == Lähetet == Luokka:Venäläiset säveltäjät Luokka:Musiikkipedagogit Luokka:Vuonna 1821 syntyneet Luokka:Vuonna 1879 kuolleet
Robert Planquette

Jean Robert Julien Planquette (1848 Pariisi, Ranska – 1903 Pariisi, Ranska) oli ranskalainen operettisäveltäjä. Hänen tunnetuin teoksensa on Cornevillen kellot vuodelta 1877.Tietosanakirja 1909, osa 11, Hakusana: Planquette, Robert (Verkossa) Operettia on esitetty Suomessa ainakin Tampereen Teatterissa 1910 ja myöhemmin 1920-luvulla Koiton Näyttämöllä, Viipurin Näyttämöllä, Oulun Työväen Näyttämöllä ja Kotkan Näyttämöllä.Planquette, Robert, Ilona Tinfo.fi, viitattu 19.9.2024 thumb|upright|left|Robert Planquette Planquette sävelsi lauluja ja muitakin operetteja. Cornevillen kellot läheni taiteellisessa mielessä hyvää ranskalaista koomista oopperaa. Toinen suosittu operetti on ollut Rip van Winkle.Planquette, Robert, Nordisk familjebok, Uggleupplagan. Osa 21. palstat 1016–1017. Nordisk familjeboks förlags 1915 ==Teokset (suomeksi)== * Cornevillen kellot : 3-näyt. (4-osainen) huviooppera. 1928. Neljä numeroimatonta sivua. (SKS:n kirjastossa) Libretto: Clairville & Charles Gabet. Suorasanainen suomennos.Cornevillen kellot, Finna.fi, viitattu 19.9.2024 ==Lähteet== ==Aiheesta muualla== Luokka:Ranskalaiset säveltäjät Luokka:Vuonna 1848 syntyneet Luokka:Vuonna 1903 kuolleet
Kirsti Nirhamo

Kirsti "Kipa" Nirhamo (s. 22.9.1994) on suomalainen amerikkalaisen jalkapallon pelaaja, pelipaikaltaan laitahyökkääjä eli Wide Receiver. Hän pelaa nykyisin Naisten Vaahteraliigassa – Turku Trojansin riveissä, joka on myös hänen kasvattiseuransa. Nirhamo on myös pelannut amerikkalaisen jalkapallon maajoukkueessa koko uransa ajan. Amerikkalaisen jalkapallon lisäksi hän pelaa lippupalloa, niin seura- kuin maajoukkueessakin. Nirhamo tunnetaan pelaajana, joka on tottunut tekemään ratkaisevia suorituksia kentällä. Varmakätisenä ja peliälykkäänä pelaajana hän on ollut joukkueidensa luottopelaaja. == Pelaajaura == Kirsti Nirhamo aloitti pelaajauransa 2010 Turussa lippupallosta. Lippupallomaajoukkueen kanssa Nirhamo on osallistunut MM-kisoihin vuosina 2014 (Italia), 2021 (Israel) ja 2023 (Irlanti). Suomessa järjestettävät MM-kisat vuonna 2024 hän joutui jättämään väliin loukkaantumisen vuoksi. Amerikkalaisen jalkapallon pelaajana Nirhamo on saavuttanut merkittäviä saavutuksia, ja hänet tunnetaan yhtenä Suomen arvostetuimmista pelaajista. Nirhamo on ollut perustamassa Turku Trojansin naisten amerikkalaisen jalkapallon joukkuetta 2012 ja on tällä hetkellä viimeinen pelaava perustajajäsen. Seurajoukkueidensa kanssa hän on voittanut viisi Suomenmestaruutta vuosina 2017 (Helsinki Wolverines), 2021, 2022, 2023 sekä 2024 (Turku Trojans). Kirsti Nirhamo on pelannut urallaan 25 ottelua Suomen naisten maajoukkueessa, mikä tekee hänestä viidenneksi eniten maaotteluita pelanneen pelaajan. Maajoukkueen kanssa Nirhamo on saavuttanut kahdesti MM- pronssia (2013, 2022), kahdesti EM-kultaa (2015, 2019) sekä yhden EM-pronssin (2024). Lisäksi Nirhamo on valittu All Stars -joukkueeseen viideltä eri pelipaikalta. Hän on saanut All Stars -valinnan jokaisella liigakaudella, jolla on pelannut. == Yksityiselämä == Turussa koko elämänsä asunut Nirhamo on opiskellut Puolalanmäen lukiossa, jonka jälkeen hän on valmistunut koulutetuksi hierojaksi. Nykyisin hän työskentelee sähkö- ja energia-alalla. Nirhamo on tarkka yksityiselämästään, mutta seurustelee erään missin kanssa. == Lähteet == Luokka:Amerikkalaisen jalkapallon pelaajat
Varntreskin kirkko

Varntreskin kirkko () on Hattfjelldalin kunnassa Norjassa sijaitseva puinen pitkäkirkko vuodelta 1986. ==Lähteet== ==Aiheesta muualla== Luokka:Hattfjelldal Luokka:Norjan puukirkot
Susendalin kirkko

Susendalin kirkko () on Hattfjelldalin kunnassa Norjassa sijaitseva puinen pitkäkirkko vuodelta 2001. ==Lähteet== ==Aiheesta muualla== Luokka:Hattfjelldal Luokka:Norjan puukirkot
Skåren kirkko

Skåren kirkko () on Haugesundin kunnassa Norjassa sijaitseva kahdeksankulmainen puukirkko vuodelta 1858. ==Lähteet== ==Aiheesta muualla== Luokka:Haugesund Luokka:Norjan puukirkot
Vapahtajamme kirkko (Haugesund)

Vapahtajamme kirkko () on Haugesundin kunnassa Norjassa sijaitseva tiilikirkko vuodelta 1901. ==Lähteet== ==Aiheesta muualla== Luokka:Haugesund Luokka:Norjan kivikirkot
Vapahtajamme kirkko (täsmennyssivu)

Vapahtajamme kirkko voi tarkoittaa seuraavia: * Vapahtajamme kirkko, kirkko Kööpenhaminassa Tanskassa * Vapahtajamme kirkko, kirkko Haugesundissa Norjassa
Rossabøn kirkko

Rossabøn kirkko () on Haugesundin kunnassa Norjassa sijaitseva betonikirkko vuodelta 1972. Vuonna 2019 Røssabon kirkko valittiin kristillisen Dagen-lehden lukijakyselyssä maan toiseksi rumimmaksi kirkoksi Østre Porsgrunnin kirkon jälkeen. ==Lähteet== ==Aiheesta muualla== Luokka:Haugesund Luokka:Norjan kivikirkot
Udlandin kirkko

Udlandin kirkko () on Haugesundin kunnassa Norjassa sijaitseva kivikirkko vuodelta 2002. ==Lähteet== ==Aiheesta muualla== Luokka:Haugesund Luokka:Norjan kivikirkot
Jacob Ramsey

Jacob Matthew Ramsey (s. 28. toukokuuta 2001 Birmingham) on englantilainen jalkapalloilija, pelipaikaltaan keskikenttäpelaaja. Hän on pituudeltaan 180-senttimetrinen. Hän edustaa Englannin Valioliigassa pelaavaa Aston Villaa. Ramsey on Aston Villan kasvatti. Hän pelasi Aston Villan edustusjoukkueessa ensimmäisen kerran helmikuussa 2019 mestaruussarjassa West Bromwich Albionia vastaan. Vuoden 2020 alkupuoliskolla hän pelasi lainalla ykkösliigan Doncaster Roversissa seitsemän ottelua, joissa hän teki kolme maalia. Ramsey on pelannut kaudesta 2020–2021 alkaen Aston Villan joukkueessa Valioliigaa. Avauskaudellaan hän pelasi 22 valioliigaottelua. Kaudella 2021–2022 hän pelasi 34 valioliigaottelua, joista 29 ottelua avauskokoonpanossa, ja teki niissä kuusi maalia. Seuraavalla kaudella hän teki 35 valioliigaottelussaan kuusi maalia. Kaudella 2023–2024 jalkavammat vaivasivat, ja hän pelasi vain 16 valioliigaottelua, joissa hän teki yhden maalin. Kaudella 2023–2024 hän pelasi Konferenssiliigassa kolme ottelua. Kaudella 2024–2025 Aston Villa pelaa Mestarien liigassa, ja Ramsey teki maalin ensimmäisessä ottelussa Young Boysia vastaan. Ramsey on pelannut Englannin nuorisomaajoukkueissa alle 18-vuotiaista alle 21-vuotiaisiin. Hän voitti alle 21-vuotiaiden Euroopan-mestaruuden vuonna 2023. Hän pelasi turnauksessa neljä ottelua ja teki maalin ensimmäisessä alkulohko-ottelussa Tšekkiä vastaan. Hän loukkaantui puolivälierässä Portugalia vastaan eikä pystynyt pelaamaan välierässä eikä loppuottelussa. == Lähteet == Luokka:Englantilaiset jalkapalloilijat Luokka:Vuonna 2001 syntyneet Luokka:Elävät henkilöt
Sviland

Sviland on taajama Sandnesin kunnassa Rogalandin läänissä Norjassa. Taajaman pinta-ala on 0,3 neliökilometriä ja asukasluku 742 vuonna 2023. ==Lähteet== ==Aiheesta muualla== Luokka:Norjan taajamat Luokka:Sandnes
Høle

Høle on taajama Sandnesin kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 426 vuonna 2023. Vuosina 1871–1965 Høle oli itsenäinen kunta. ==Lähteet== ==Aiheesta muualla== Luokka:Norjan taajamat Luokka:Norjan entiset kunnat Luokka:Sandnes
Sävast

Sävast on taajama Bodenin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 3 093 asukasta vuonna 2016. ==Lähteet== ==Aiheesta muualla== Luokka:Bodenin kunta
Harads

Harads on taajama Bodenin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 472 asukasta vuonna 2021. ==Lähteet== ==Aiheesta muualla== Luokka:Bodenin kunta
Unbyn

Unbyn on taajama Bodenin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 449 asukasta vuonna 2016. ==Lähteet== ==Aiheesta muualla== Luokka:Bodenin kunta
Tepidarium

Tepidarium oli roomalaisen kylpylän haalea () huone. Tepidariumista mentiin seuraavaan huoneeseen eli lämpimään caldariumiin, ja sinne tultiin kylmän frigidariumin kautta. Tepidariumia lämmitettiin hypokaustilla, ja siellä oli yleensä uima-allas. == Lähteet == == Aiheesta muualla == Luokka:Roomalainen kylpylä
Hilding Hagberg

Hilding Hagberg (1899–1993) oli ruotsalainen kommunistisen puolueen poliitikko ja puolueensa puheenjohtaja vuosina 1951–1964. Hän toimi kansanedustajana Ruotsin valtiopäivien toisessa kamarissa vuosina 1933–1964. Lisäksi hän oli Norrskensflammanin päätoimittaja 1930–1947 ja Ny Dagin politiikan toimituksen päällikkö 1943–1958. Poliittiselta linjaltaan Hagberg edusti Neuvostoliitolle uskollista perinteistä kommunismia, minkä vuoksi hänet syrjäytettiin puheenjohtajan paikalta vuonna 1964. ==Teoksia== * Jag är och förblir kommunist: Minnen (1995, postuumi muistelmateos) ==Lähteet== ==Aiheesta muualla== Luokka:Ruotsin puolueiden puheenjohtajat Luokka:Ruotsin kansanedustajat Luokka:Ruotsalaiset kommunistit Luokka:Ruotsalaiset päätoimittajat Luokka:Vuonna 1899 syntyneet Luokka:Vuonna 1993 kuolleet
Hagberg

Hagberg on seuraavien henkilöiden sukunimi: * Carl August Hagberg (1810–1864), ruotsalainen kirjallisuudentutkija, kääntäjä ja Ruotsin akatemian jäsen * Carl Peter Hagberg (1778–1841), ruotsalainen pappi ja Ruotsin akatemian jäsen * Hilding Hagberg (1899–1993), ruotsalainen toimittaja ja kommunistisen puolueen poliitikko * Jussi Hagberg (1880–1925), suomaalinen poliisi, valokuvaaja ja kirjailija * Per Olof Hagberg (1909–1984), suomalainen kauppaneuvos * Uno Hagberg (1872–1947), suomalainen apteekkari
Marion Jollès

Marion Jollès (s. 8. joulukuuta 1981) on ranskalainen toimittaja ja televisiojuontaja. == Yksityiselämä == Marion Jollès meni naimisiin autourheilija Romain Grosjeanin kanssa 27. kesäkuuta 2012 Chamonix'ssa Ranskassa. Heillä on kaksi poikaa Sacha (s. 29. heinäkuuta 2013) ja Simon (s. 16. toukokuuta 2015) ja tytär Camille (s. 31. joulukuuta 2017). Luokka:Vuonna 1981 syntyneet Luokka:Elävät henkilöt
Agía Ánna (Euboia)

Agía Ánna () on Kreikan kylä, joka sijaitsee Euboian saarella. Se kuuluu hallinnollisesti Mantoúdi-Límni-Agía Ánnan kuntaan, Euboian alueyksikköön ja Keski-Kreikan alueeseen. Kylän väkiluku on 597 (2021). Agía Ánnan kylä sijaitsee Euboian pohjoisosan sisäosissa noin 69 kilometriä pohjoisluoteeseen Chalkídan kaupungista ja noin neljä kilometriä sisämaahan saaren itärannikosta. Se on rakennettu noin 283 metrin korkeuteen merenpinnasta laskettuna. Agía Ánna muodostaa myös laajemman kyläyhdyskunnan (Δημοτική Κοινότητα Αγίας Άννης, Dimotikí Koinótita Agías Ánnis), johon kuuluvat varsinaisen Agía Ánnan kylän lisäksi sen ranta-asutus Agkáli sekä Palaióvrysin kylä. Koko yhdyskunnan väkiluku on (2021). == Lähteet == == Aiheesta muualla == Luokka:Keski-Kreikan kylät Luokka:Mantoúdi-Límni-Agía Ánna
Tarja Jaakkola

Tarja Hannele Kaarina Jaakkola (s. 1964) on suomalainen puolustushallinnon virkamies. Hän toimii Naton apulaispääsihteerinä ensimmäisenä suomalaisena ja on aiemmin toiminut muun muassa Suomen puolustusministeriössä osastopäällikkönä ja Euroopan puolustusvirastossa yksikön päällikkönä. == Ura == Jaakkola valmistui oikeustieteen kandidaatiksi Helsingin yliopistosta vuonna 1990. Hän on myös saanut varatuomarin arvon. Jaakkola toimi uransa alussa muun muassa käräjätuomarina Helsingin käräjäoikeudessa. Vuonna 1997 hän siirtyi työskentelemään puolustusvoimien pääesikuntaan ja vuonna 2004 puolustusministeriöön, jossa hän on toiminut muun muassa hallitusneuvoksena, materiaaliyksikön johtajana vuosina 2018–2022 ja resurssipoliittisen osaston päällikkönä vuosina 2022–2024. Vuosina 2011–2017 hän työskenteli Euroopan puolustusvirastossa apulaisosastopäällikkönä ja vuodesta 2014 alkaen myös yksikön päällikkönä. Vuonna 2024 Jaakkola nimitettiin Naton puolustusinvestointiosastosta vastaavaksi apulaispääsihteeriksi. == Lähteet == Luokka:Suomalaiset virkamiehet Luokka:Vuonna 1964 syntyneet Luokka:Elävät henkilöt
Áno Lechónia

Áno Lechónia () on Kreikan kylä, joka kuuluu hallinnollisesti Vóloksen kuntaan, Magnesian alueyksikköön ja Thessalian alueeseen. Kylän väkiluku on 983 (2021). pienoiskuva|vasen|Áno Lechónian rautatieasema. Áno Lechónian kylä sijaitsee Pílion niemimaan juuren länsiosassa noin 12 kilometriä kaakkoon Vóloksen kaupungista. Se on rakennettu noin 150 metrin korkeuteen merenpinnasta laskettuna. Kylässä sijaitsee Áno Lechónian rautatieasema, joka palvelee kapearaiteista Pílion rautatietä. Sillä kulkee museojunia. Áno Lechónia muodostaa myös laajemman kyläyhdyskunnan (Δημοτική Κοινότητα Άνω Λεχωνίων, Dimotikí Koinótita Áno Lechoníon), johon kuuluu varsinaisen Áno Lechónian kylän lisäksi Platanídian kylä. Koko yhdyskunnan väkiluku on (2021). == Lähteet == == Aiheesta muualla == Luokka:Thessalian kylät Luokka:Vólos
Áno Vólos

Áno Vólos () on Kreikan kylä, joka kuuluu hallinnollisesti Vóloksen kuntaan, Magnesian alueyksikköön ja Thessalian alueeseen. Kylän väkiluku on 566 (2021). Áno Vóloksen kylä, suomeksi ”Ylä-Vólos”, sijaitsee noin kahdeksan kilometriä koilliseen Vóloksen kaupungista. Se on rakennettu noin 140 metrin korkeuteen merenpinnasta laskettuna. Áno Vólos muodostaa myös laajemman kyläyhdyskunnan (Δημοτική Κοινότητα Άνω Βόλου, Dimotikí Koinótita Áno Vólou), johon kuuluu varsinaisen Áno Vóloksen kylän lisäksi Iolkóksen kylä. Koko yhdyskunnan väkiluku on 687 (2021). == Lähteet == == Aiheesta muualla == Luokka:Thessalian kylät Luokka:Vólos
Káto Lechónia

Káto Lechónia () on Kreikan kylä, joka kuuluu hallinnollisesti Vóloksen kuntaan, Magnesian alueyksikköön ja Thessalian alueeseen. Kylän väkiluku on (2021). Káto Lechónian kylä sijaitsee Pílion niemimaan juuren länsiosassa noin 11 kilometriä kaakkoon Vóloksen kaupungista. Se on rakennettu noin 80 metrin korkeuteen merenpinnasta laskettuna. Káto Lechónia muodostaa myös laajemman kyläyhdyskunnan (Δημοτική Κοινότητα Κάτω Λεχωνίων, Dimotikí Koinótita Káto Lechoníon), johon kuuluu varsinaisen Káto Lechónian kylän lisäksi Ágios Minásin kylä. Koko yhdyskunnan väkiluku on (2021). == Lähteet == Luokka:Thessalian kylät Luokka:Vólos
Kiotári

Kiotári () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 281 (2021). pienoiskuva|vasen|Kiotárin Kristuksen kirkastumisen (Metamórfosi tou Sotíros) kirkko. Kiotárin kylä sijaitsee Ródoksen itärannikolla noin 58 kilometriä etelälounaaseen Ródoksen kaupungista. Se on osa Asklipieíon kyläyhdyskuntaa. Kiotárin pääelinkeino on nykyisin turismi. Kylässä on pitkä ranta. Kiotárin vanhin rakennus on Kristuksen kirkastumisen (Metamórfosi tou Sotíros) kirkko, joka on alun perin luostarikirkko. == Lähteet == == Aiheesta muualla == Luokka:Etelä-Egean saarten kylät Luokka:Ródos
Kríni

Kríni () on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kylän väkiluku on 276 (2021). Krínin kylä sijaitsee Korfun luoteisosissa noin 27 kilometriä länsiluoteeseen Korfun kaupungista ja noin kilometrin sisämaahan saaren länsirannikosta. Kylän lähellä sijaitsee Angelókastron linna. Kríni muodostaa oman kyläyhdyskuntansa (Δημοτική Κοινότητα Κρήνης, Dimotikí Koinótita Krínis), johon ei kuulu muita asutuksia. == Lähteet == Luokka:Jooniansaarten kylät Luokka:Keski-Korfu ja Diapontiset saaret
Mandrikó

Mandrikó (, ) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 168 (2021). Mandrikón kylä sijaitsee Ródoksen länsirannikolla noin 39 kilometriä lounaaseen Ródoksen kaupungista. Se on osa Émponasin kyläyhdyskuntaa. Kylä tunnetaan vihannesten viljelystä ja kasvihuoneistaan, ja sen seudulla tuotetaan suuri osa saaren vihanneksista. Kylän kirkko on omistettu Pyhälle kolminaisuudelle (Agía Triáda). == Lähteet == Luokka:Etelä-Egean saarten kylät Luokka:Ródos
Mantoúdi

Mantoúdi (, ) on Kreikan kaupunki, joka sijaitsee Euboian saarella. Se kuuluu hallinnollisesti Mantoúdi-Límni-Agía Ánnan kuntaan, Euboian alueyksikköön ja Keski-Kreikan alueeseen. Kaupungin väkiluku on (2021). Mantoúdin kaupunki sijaitsee Kiréas-joen varrella Euboian pohjoisosan sisämaassa noin 55 kilometriä pohjoisluoteeseen Chalkídan kaupungista ja noin 3,5 kilometriä sisämaahan saaren itärannikosta. Se on rakennettu noin 28 metrin korkeuteen merenpinnasta laskettuna. Mantoúdin pääkirkko on omistettu Johannes Teologille (Ágios Ioánnis o Theológos). Mantoúdi muodostaa myös laajemman kaupunkiyhdyskunnan (Δημοτική Κοινότητα Μαντουδίου, Dimotikí Koinótita Mantoudíou), johon kuuluvat varsinaisen Mantoúdin kaupungin lisäksi Foúrnoin kylä sekä saaren itärannikolla sijaitseva satamakylä Kymási. Koko yhdyskunnan väkiluku on (2021). == Lähteet == == Aiheesta muualla == Luokka:Keski-Kreikan kaupungit Luokka:Mantoúdi-Límni-Agía Ánna
Tsaḯri

Tsaḯri () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 494 (2021). Tsaḯrin kylä sijaitsee noin seitsemän kilometriä etelään Ródoksen kaupungista. Se on osa Koskinoún kaupunkiyhdyskuntaa. Kylän aiempi nimi oli Agía Varvára (Αγία Βαρβάρα). == Lähteet == Luokka:Etelä-Egean saarten kylät Luokka:Ródos
Didier Coton

Didier Coton (s. 2. helmikuuta 1959) on belgialainen liikemies ja moottoriurheilun taustavaikuttaja sekä manageri. Hänet tunnetaan parhaiten Mika Häkkisen, Lewis Hamiltonin ja Olivier Panisin managerina. Luokka:Belgialaiset liikemiehet Luokka:Formula 1 -taustavaikuttajat Luokka:Urheiluagentit Luokka:Vuonna 1959 syntyneet Luokka:Elävät henkilöt